Веса Паспалеева
Приказлива-работлива

chitanka.info

Заплете Врабка

дълги чорапки

с пъстри цветенца,

с дребни листенца…

Хем се люлее

на суха гранка,

хем разговаря

със леля Вранка:

— Нали съм бърза,

работна птичка,

за два дни свърших

цели терлички!

Дорде в гората

снегът натегне,

с нови чорапи

аз ще се стегна!

Хорце ще тропам

ситно в снежеца,

да ми завидят

Вълчо и Меца!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.